stanford-oval/wikipedia huggingface dataset:
Nigeria
Talous > Liikenne

Nigeriassa on 54 lentokenttää, joista yhdeksällä on yli kolmen kilometrin kiitotie.  Vesiväyliä on 8 600 kilometriä, Nigerillä ja Benuella sekä pienemmillä joilla. Rautatietä on 3 500 kilometriä. Pääradat kulkevat Lagosista Kanoon ja Port Harcourtista Maiduguriin. Rautatieliikennettä ei kuitenkaan juuri ole. Maantiet ovat suhteellisen hyvässä kunnossa.
Väestö

| Vuosi | Väkiluku   (milj> ) |
| --- | --- |
1960: 45
1980: 73
2000: 123
2020: 208
2040 *: 321
2060 *: 429
2080 *: 509
* ennuste
Nigeria on asukasmäärältään Afrikan runsasväkisin ja maailman 7. runsasväkisin valtio. Maan väkiluvun arvioitiin vuonna 2018 ylittäneen 198 miljoonaa henkeä. Vuonna 2021 CIA arvioi väkiluvuksi 225 miljoonaa. YK:n World Population Prospects -väestöennusteen vuoden 2019 version mukaan Nigerian väestö kasvaisi noin 200 miljoonalla vuoteen 2050 mennessä. Nigeria nousisi näin vuoteen 2050 mennessä maailman kolmanneksi runsasväkisimmäksi maaksi 401 miljoonalla asukkaallaan Yhdysvaltojen ohi. Vuonna 2022 CIA:n arvio maan väestönkasvusta oli 2,53 %.
Nigerian väestö on nuorta. YK:n mukaan vuonna 2017 väestöstä 44 prosenttia oli 0–14-vuotiaita, 19 prosenttia 15–24-vuotiaita, 32 prosenttia 24–59-vuotiaita ja 4 prosenttia yli 59-vuotiaita.
Maa suunnittelee vuodelle 2025 ensimmäistä väestönlaskentaa vuosikausiin. Sitä on lykätty jo muutamia kertoja.
Lapsikuolleisuus on erittäin korkea, sillä 10,9 prosenttia nigerialaisista lapsista kuoli ennen viidettä ikävuottaan vuonna 2015. Myös äitiyskuolleisuus on eräs maailman korkeimmista, ja vuonna 2015 keskimääräinen äitiyskuolleisuus oli maassa 814 menehtynyttä äitiä 100 000 synnytystä kohden. 3,17 prosentilla aikuisväestöstä oli HIV/AIDS vuonna 2014.
Maassa on kolme pääasiallista kansanryhmää: Igbot, joita on noin 15 prosentia väestöstä, elävät maan kaakkoisosassa öljyalueilla, ja monet heistä ovat katolisia. Jorubat (15 %) elävät kaakaota kasvattavassa länsiosassa, ja noin puolet heistä on kristittyjä, puolet muslimeita. Paimentolaisina perinteisesti eläneet, enimmäkseen islaminuskoiset hausat (30 %) ja fulbet eli fulanit (6 %) asuvat pohjoisessa. Muita suuria väestöryhmiä ovat  kanurit (2,4 %), ibibiot (1,8 %) ja tivit (2,4 %). Kaikkiaan etnisiä ryhmiä on yli 250.
Väestö > Kansallinen vala

Helmikuussa 2024 presidentti Bola Tinubu määräsi, että kansalaisten on lausuttava kansallinen vala kaikissa valtion- ja julkisissa tilaisuuksissa. Tällä varmistetaan "kansallisten symbolien ehdoton kunnioitus, vahvistetaan uskollisuutta ja uskollisuutta maalle, sekä säilytetään Nigerian eetos ja määrittävä luonne". Kansallinen vala pitäisi lausua kansallislaulun jälkeen, ja se kehottaa kaikkia nigerialaisia olemaan uskollisia ja lojaaleja maalleen. Lakisäädös syntyi paimenten ja paikallisten maanviljelijäyhteisöjen välisiä konflikteja ratkoessa, sekä Nigerian kaakkoisosassa separatistiliikkeessä, joka pyrkii luomaan itsenäisen Biafranin valtion.
Väestö > Uskonto

Väestöstä arvioidaan olevan 50 % muslimeja, 40 % kristittyjä ja 10 % paikallisten uskontojen kannattajia. Väestöryhmien osuudet ovat poliittisesti arka asia, koska niistä riippuu poliittinen vaikutusvalta. Niinpä viimeisten 30 vuoden aikana jokainen väestönlaskenta on johtanut kiistoihin.
Open Doors -järjestön World Watch -listauksen mukaan kristityt kokevat Nigeriassa äärimmäistä vainoa. Ääri-islamisten ryhmien, kuten Boko Haramin, Hausa-Fulanin militanttien muslimipaimentolaisten ja Iswap-jihadistiryhmän, väkivaltaiset hyökkäykset ovat yleisiä Nigerian pohjois- ja keskiosissa. Ääriryhmät murhaavat usein kristittyjä tai tuhoavat heidän omaisuuttaan ja toimeentuloaan. Erityisesti miehet ja pojat ovat kuolemanvaarassa. Naiset ja lapset joutuvat usein leireihin, kohtaavat seksuaalista väkivaltaa ja ovat vaarassa joutua siepatuksi tai pakkoavioliittoon.
Kulttuuri

Nigerian rajat ovat brittien siirtomaahallinnon tulosta, eikä eri kansojen kesken ole syntynyt yhteistä nigerialaista identiteettiä. Vaihtuvat hallitsijat, jotka ovat usein suosineet omia heimoveljiään, ja jatkuvat etniset levottomuudet johtavat ajoittain verisiin yhteenottoihin.
Öljyn tuoman vaurauden myötä nigerialaiset suurkaupungit muistuttavat länsimaisia suurkaupunkeja ostoskeskuksineen ja liikenneruuhkineen. Koska ne ovat kasvaneet hyvin vanhoista kaupungeista, asemakaava on varsin sokkeloinen. Maaseudun rakennukset ovat sopeutuneet paikallisiin oloihin. Nigerjoen suistossa, missä kuivaa maata on vähän, idzojen talot rakennetaan paaluille ja niihin saavutaan veneillä. Talot rakennetaan puusta ja bambusta ja katetaan palmunlehvillä. Igbojen talossa on bamburunko, jota pitävät kasassa savi ja köynnökset. Talot peitetään banaaninlehdillä ja ne sulautuvat hyvin ympäröivään metsään. Maan pohjoisosan taloissa näkyvät islamilaiset vaikutteet, ne ovat kulmikkaita savitaloja. Hausat rakentavat talonsa vallihaudan ympäröimäksi ryhmäksi.
Nigerian pohjoisosassa Kanon lähistöllä on satoja vuosia vanha perinne värjätä sinisiä kankaita suurissa, maahan upotetuissa sammioissa. Niihin laitetaan indigoa, lipeää ja tuhkaa ja kankaita liotetaan kahdesta kuuteen tuntia, halutusta tummuusasteesta riippuen. Kano oli aikoinaan Saharan alueen värillisten kankaiden kaupan keskus.
Nigerialainen musiikki nojaa voimakkaisiin rytmeihin joita tuotetaan monilla rummuilla ja lyömäsoittimilla. Highlifeksi kutsuttu musiikkityyli yhdistää afrikkalaisia aineksia amerikkalaiseen big band -musiikkiin. Afrobeatissa afrikkalaiseen musiikkiin yhdistyy jazz ja soul.
Juju on joruboiden kansanmusiikista kehittynyttä populaarimusiikkia.
Nobel-palkittu kirjailija Wole Soyinka on syntyisin nigerialainen, mutta asuu maanpaossa Yhdysvalloissa.
Amos Tutuolan teos Palmuviinijuoppo ja hänen kuollut palmuviininlaskijansa on suomennettu vuonna 1963 ja Chinua Acheben Kansan Mies vuonna 1969. Ken Saro-Wiwa toimi kirjailijan uransa lisäksi ympäristöaktivistina. Hänen Vankilapäiväkirjansa ilmestyi suomeksi vuonna 1996. Saro-Wiwa teloitettiin vuonna 1995.
Nykykirjailijoista Chimamanda Ngozi Adichie on voittanut useita kansainvälisiä kirjallisuuspalkintoja romaaneillaan Purple Hibiscus ja Half of the Yellow Sun. Jälkimmäinen kuvaa Nigerian levotonta 60-lukua.
Maa on valitettavan tunnettu myös niin sanotuista nigerialaiskirjeistään (419-huijauskirjeet), joita lähetetään perinteisen kirjeen sijasta nykyään sähköpostitse.
Kulttuuri > Koulutus

Koulunkäynti aloitetaan Nigeriassa kuusivuotiaana. Peruskoulu (primary school) kestää kuusi vuotta. Sitä seuraa kuusivuotinen oppikoulu (secondary school), jossa suoritetaan tasokoe kolmen ja kuuden vuoden jälkeen. Oppikouluja ylläpitävät sekä yksityiset, osavaltiot että liittovaltio. Yksityiskoulujen lukukausimaksu on noin kymmenkertainen liittovaltion kouluihin verrattuna. Vajaa kolmannes väestöstä - 32 % pojista ja  27 % tytöistä - jatkaa oppikouluun. Vuonna 2003 arvioitiin, että noin 68 % yli 15-vuotiaista oli lukutaitoisia.
Maassa toimii 27 liittovaltion yliopistoa, 36 osavaltion yliopistoa ja 41 yksityistä yliopistoa. Nsukkassa toimiva University of Nigeria on niistä vanhin, perustettu vuonna 1960. Suurin osa osavaltioiden ja yksityisten ylläpitämistä yliopistoista on perustettu 2000-luvulla.
Urheilu

Nigerian suosituin urheilulaji on jalkapallo, joka on yli 6,5 miljoonan maan kansalaisen harrastus. Nigerian miesten maajoukkue on ollut FIFA-rankingissa parhaimmillaan viidentenä ja ollut mukana MM-kisoissa neljästi. Joukkue voitti olympiakultaa Atlantan kisoissa 1996.
Nigeria on osallistunut olympialaisiin yhteensä 14 kertaa vuodesta 1952 lähtien ja on voittanut yhteensä 23 mitalia.
Ehkä tunnetuimmat nigerialaiset urheilijat ovat jalkapalloilijoita, sillä maasta ovat kotoisin muun muassa Nwankwo Kanu, Jay-Jay Okocha, Celestine Babayaro ja Taye Taiwo. Yleisurheilijoista tunnettuja ovat muun muassa Chioma Ajunwa, myöhemmin Espanjaa edustanut Glory Alozie, Nigerian lisäksi Portugalia edustanut Francis Obikwelu sekä Blessing Okagbare. Nyrkkeilijä Samuel Peter on  WBC-ammattilaisliiton raskaan sarjan entinen maailmanmestari.
Aiheesta muualla

Orjinmo, Nduka, Katsina: The motorcycle bandits terrorising northern Nigeria, BBC 5.7.2020
Globalis.fi – Nigerian maaprofiili (Arkistoitu – Internet Archive)
Nigeria Security Tracker
| n k Afrikan valtiot |
| --- | --- | --- |
|  Pohjois-Afrikka |  Algeria  Egypti  Libya  Marokko  Mauritania  Sudan  Tunisia  |  |
|  Länsi-Afrikka |  Benin  Burkina Faso  Gabon  Gambia  Ghana  Guinea  Guinea-Bissau  Kamerun  Kap Verde  Kongon tasavalta  Liberia  Mali  Norsunluurannikko  Niger  Nigeria  Päiväntasaajan Guinea  São Tomé ja Príncipe  Senegal  Sierra Leone  Togo  |  |
|  Keski-Afrikka |  Burundi  Keski-Afrikan tasavalta  Kongon demokraattinen tasavalta  Ruanda  Tšad  |  |
|  Itä-Afrikka |  Djibouti  Eritrea  Etelä-Sudan  Etiopia  Kenia  Seychellit  Somalia  Tansania  Uganda  |  |
|  Eteläinen Afrikka |  Angola  Botswana  Etelä-Afrikka  Komorit  Lesotho  Madagaskar  Malawi  Mauritius  Mosambik  Namibia  Swazimaa  Sambia  Zimbabwe  |  |
 Itsehallintoalueet: Länsi-Sahara kiistanalainen alue  Mayotte  Réunion  Saint Helena 
| n k OPEC |
| --- | --- |
Jäsenvaltiot:  Algeria  Angola  Gabon  Irak  Iran  Kongon tasavalta  Kuwait  Libya  Nigeria  Päiväntasaajan Guinea  Saudi-Arabia  Venezuela  Yhdistyneet arabiemiirikunnat 
| n k Kansainyhteisö |
| --- | --- |
Jäsenvaltiot:  Antigua ja Barbuda  Australia  Bahama  Bangladesh  Barbados  Belize  Botswana  Brunei  Dominica  Etelä-Afrikka  Fidži  Gabon  Gambia  Ghana  Grenada  Guyana  Intia  Jamaika  Kamerun  Kanada  Kenia  Kiribati  Kypros  Lesotho  Malawi  Malesia  Malediivit  Malta  Mauritius  Mosambik  Namibia  Nauru  Nigeria  Pakistan  Papua-Uusi-Guinea  Ruanda  Saint Kitts ja Nevis  Saint Lucia  Saint Vincent ja Grenadiinit  Salomoninsaaret  Sambia  Samoa  Seychellit  Sierra Leone  Singapore  Sri Lanka  Swazimaa  Tansania  Togo  Tonga  Trinidad ja Tobago  Tuvalu  Uganda  Uusi-Seelanti  Vanuatu  Yhdistynyt kuningaskunta 
| n k Islamilainen yhteistyöjärjestö |
| --- | --- |
Jäsenet:  Afganistan  Albania  Algeria  Azerbaidžan  Bahrain  Bangladesh  Benin  Burkina Faso  Brunei  Djibouti  Egypti  Gabon  Gambia  Guinea  Guinea-Bissau  Guyana  Indonesia  Irak  Iran  Jemen  Jordania  Kamerun  Kazakstan  Kirgisia  Komorit  Kuwait  Libanon  Libya  Malediivit  Malesia  Mali  Marokko  Mauritania  Mosambik  Niger  Nigeria  Norsunluurannikko  Oman  Pakistan  Palestiina  Qatar  Saudi-Arabia  Senegal  Sierra Leone  Somalia  Sudan  Suriname  Tadžikistan  Togo  Turkki  Turkmenistan  Tunisia  Tšad  Uganda  Uzbekistan  Yhdistyneet arabiemiirikunnat 
Jäädytetty:  Syyria 
Tarkkailijat:  Bosnia ja Hertsegovina  Keski-Afrikka  Pohjois-Kypros  Venäjä  Thaimaa 
Nigerian kartta
Presidentti Bola Tinbun virallinen muotokuva vuonna 2023.
Vene Nigerillä
Kauppatori Lagosissa
Šaria-lain käyttö Nigeriassa:

  Šaria-lailla  ei ole roolia oikeuslaitoksessa
  Šaria-laki koskee vain perhelainsäädäntöä
  Šaria-lakia sovelletaan täysimääräisesti, mukaan lukien rikosoikeudessa
Nigeria, Kamerun ja Benin ovat kielellisesti ja kielitieteellisesti hyvin monimuotoinen alue.
Wole Soyinka
DELSU:n (Delta State University) hallintorakennus.
Urheilustadioni Abujassa
Who Dares Farts

| Who Dares Farts YUP |
| --- | --- | --- |

EP-levyn tiedot
 Äänitetty : marraskuu 1987 (B4), 17. – 18. joulukuuta 1988
 Julkaistu: 1989
 Tuottaja(t): YUP
 Tyylilaji: hardcore punk
 Levy-yhtiö: SHJ Records
YUP:n muut julkaisut
|   | Who Dares Farts 1989 | Whlap-Zap Ninja (EP) 1989 |
Who Dares Farts on YUP:n vuonna 1989 ilmestynyt ensimmäinen EP-levy. Levyn musiikki on englanniksi laulettua hardcore punkia, poikkeuksena kappaleet ”Ruokaa aion tehdä tänään” ja ”Puren porolta munat”, jotka on laulettu suomeksi. ”Who Dares Farts”-EP julkaistiin alun perin ainoastaan vinyylinä. Kappaleet julkaistiin CD-muodossa vuonna 2003 ilmestyneellä kokoelma-albumilla The Hippos from Hell & Other Oddities 1988–1990.
Kappaleet

Sävellykset, sanoitukset ja sovitukset YUP.
A-puoli:
Ärf of Death – 01:44
Hillhead – 02:48
Ruokaa aion tehdä tänään – 01:17
Barbeque – 02:32
B-puoli:
Security Uncontrolled – 00:21
Lasntah the Ripper – 02:37
Cat Holds a Place for Those Who Pray – 02:56
Puren porolta munat – 01:20
Muusikot

J. Martikainen – laulu, kitara
V. Tynkkynen – basso
J. Hyyrynen – rummut, akustinen kitara
Muusikot > Muut tuotantoon osallistuneet

Timo Kaukolampi – taustalaulu (A3, B2)
Toni Haimi – taustalaulu (A3)
L. Savola – kitara (A1, A3)
J. Sipinen – bongorummut (A3)
Jyrki Loukkaanhuhta - Kuvitus
Tom Korttila - Lakkaleikkaus
Michael Jacksonin diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 10 |  |
| ↙Livealbumit | 1 |  |
| ↙Kokoelmat | > 100 |  |
| ↙Singlet | 107 |  |
| ↙Soundtrackit | 4 |  |
| ↙Remix-albumit | 7 |  |
Michael Joseph Jackson (29. elokuuta 1958 – 25. kesäkuuta 2009) oli yhdysvaltalainen artisti, esiintyjä ja hyväntekijä. Guinness World Records on nimennyt "Popin kuninkaana" tunnetun Jacksonin kaikkien aikojen menestyneimmäksi esiintyjäksi. Hänen panostuksensa musiikkiin, tanssiin ja muotiin sekä julkinen henkilökohtainen elämänsä tekivät hänestä maailmanlaajuisen hahmon populaarikulttuurissa yli neljän vuosikymmenen ajaksi. Jacksonin perheen kahdeksas lapsi esiintyi yhdessä veljiensä kanssa The Jackson 5 -yhtyeessä jo 1960-luvun puolivälissä ja aloitti soolouransa vuonna 1971.
1980-luvun alussa Jacksonista tuli dominoiva hahmo populaarimusiikissa. Esimerkiksi kappaleiden "Beat It", "Billie Jean" ja "Thriller" musiikkivideot toivat musiikkivideot osaksi taidetta ja myynninedistämisvälineiksi sekä auttoivat suosionsa avulla lisäämään suhteellisen nuoren televisiokanavan MTV:n suosiota. Muun muassa kappaleiden "Black or White" ja "Scream" videoiden myötä hänestä tuli MTV:n pääsisältö 1990-luvulla. Lavaesiintymisien ja musiikkivideoiden avulla Jackson popularisoi useita tanssitekniikoita, kuten "robotin" ja moonwalkin. Hänen erottuva lauluäänensä ja laulutyylinsä on vaikuttanut lukuisiin hip hop-, pop-, R&B- ja rock-artisteihin.
Jacksonin vuoden 1982 albumi Thriller on kaikkien aikojen myydyin albumi. Hänen muut albuminsa kuten Off the Wall (1979), Bad (1987), Dangerous (1991) ja HIStory (1995) ovat myös maailman myydyimpien albumien joukossa. Jackson on yksi harvoista artisteista, jotka ovat päässeet kahdesti Rock and Roll Hall of Fameen. Muita hänen saavutuksiaan ovat muun muassa useat Guinnessin maailmanennätykset; 13 Grammy-palkintoa (sekä Grammy Legend -palkinto ja Grammy Lifetime Achievement -palkinto); 26 American Music Awards -palkintoa (enemmän kuin yhdelläkään muulla artistilla); 13 listaykköstä Yhdysvalloissa hänen soolourallaan (enemmän kuin yhdelläkään muulla miesartistilla Billboard Hot 100:n aikakaudella) ja arviolta 750 miljoonaa maailmanlaajuisesti myytyä äänitettä, mikä tekee hänestä yhden eniten levyjä myyneistä artisteista.
Tässä artikkelissa on lueteltu Michael Jacksonin merkittävimpiä soolojulkaisuja. Artikkelista The Jackson 5:n diskografia löytyy albumit ja singlet, jotka Michael julkaisi yhdessä veljiensä kanssa vuosina 1969-1984. Artikkelista Michael Jacksonin videografia löytyvät kaikki Michael Jacksonin julkaisemat musiikkivideot ja elokuvat.
Muut albumit

(Muut albumit, kokoelma-albumit sekä uudelleen julkaistut studioalbumit, jotka sisältävät ennen julkaisematonta tai täysin uutta materiaalia.)
| Vuosi | Albumin nimi | Huomautettavaa | Viite |
| --- | --- | --- | --- |
| 1971 | Greatest Hits | Sisältää 1 uuden kappaleen. |  |
| 1976 | Joyful Jukebox Music | Sisältää 10 ennen julkaisematonta kappaletta, jotka on äänitetty vuosina 1972-1975. |  |
| 1978 | The Wiz: Original Motion Picture Soundtrack | Sisältää 4 uutta kappaletta, joissa Michael Jackson esiintyy. |  |
| 1979 | Boogie | Sisältää 7 ennen julkaisematonta kappaletta. |  |
| 1982 | E.T. the Extra-Terrestrial | Sisältää 1 uuden kappaleen, joka on jaettu 2 osaan. |  |
| 1984 | Farewell My Summer Love | Michael Jacksonin julkaisematon sooloalbumi vuodelta 1974. Sisältää 9 ennen julkaisematonta kappaletta. |  |
| 1986 | Anthology | Sisältää harvinaisia ja ennen julkaisemattomia kappaleita vuodelta 1973. |  |
| 1986 | Looking Back to Yesterday | Sisältää 10 ennen julkaisematonta kappaletta. |  |
| 1987 | The Original Soul of Michael Jackson | Sisältää 1 uuden kappaleen. |  |
| 1995 | Soulsation! | Sisältää 19 ennen julkaisematonta kappaletta |  |
| 1996 | Pre-History: The Lost Steeltown Recordings | Sisältää ensimmäisiä äänityksiä vuodelta 1968, joista suurin osa pysyi ennen julkaisemattomina albumin julkaisuun asti. |  |
| 2001 | Off the Wall - Special Edition | Sisältää 2 ennen julkaisematonta demoa. |  |
| 2001 | Thriller - Special Edition | Sisältää 1 ennen julkaisemattoman kappaleen ja 1 ennen julkaisemattoman demon. |  |
| 2001 | Bad - Special Edition | Sisältää 2 ennen julkaisematonta kappaletta. |  |
| 2003 | Number Ones | Sisältää 1 uuden kappaleen. |  |
| 2004 | The Ultimate Collection | Sisältää 5 ennen julkaisematonta kappaletta ja 9 ennen julkaisematonta demoa. |  |
| 2008 | Thriller 25 | Sisältää 2 ennen julkaisematonta kappaletta sekä 5 uudelleen miksattua kappaletta. |  |
| 2009 | This Is It | Sisältää 1 ennen julkaisemattoman kappaleen, 3 ennen julkaisematonta demoa sekä 1 ennen julkaisemattoman puhutun runon. |  |
| 2009 | I Want You Back! Unreleased Masters | Sisältää 8 ennen julkaisematonta kappaletta. |  |
| 2010 | Michael | Sisältää 9 ennen julkaisematonta kappaletta ja 1 uudelleen miksatun kappaleen. |  |

| 2012 | Bad 25 | Sisältää 6 ennen julkaisematonta demo-versioita sekä 2 uudelleen miksattua kappaletta. Mukana myös ennen julkaisematon konserttitaltiointi |  |

| 2014 | Xscape | Sisältää 8 ennen julkaisematonta kappaletta sekä niiden uudelleen miksatut versiot. |  |
Remix-albumit

| Vuosi | Albumin nimi | Huomautettavaa |
| --- | --- | --- |
| 1987 | The Michael Jackson Mix |  |
| 1993 | Dangerous Remix |  |
| 1993 | Dangerous - Collector's Edition | Studio/Remix-albumi. |
| 1997 | Blood on the Dance Floor: History in the Mix | Studio/Remix-albumi. |
| 2009 | The Stripped Mixes |  |
| 2009 | The Remix Suite |  |
Livealbumit

One Night in Japan (2009)
Kokoelmat

(Huom. tähän ei ole listattu kaikkia julkaistuja kokoelma-albumeita.)
A Collection of Michael Jackson's Oldies (1972)
The Best of Michael Jackson (1975)
Motown Superstar Series, Vol. 7(1980)
Superstar (1980)
One Day in Your Life (1981)
Motown Legends(1982)
Ain't No Sunshine (1982)
Michael Jackson & The Jackson 5 (1983)
Fliphits(1983)
Super Hits (1983)
18 Greatest Hits(1983)
14 Greatest Hits (1984)
16 Greatest Hits (1984)
Farewell My Summer Love (1984)
The Great Love Songs of Michael Jackson (1984)
Motown Legends Michael Jackson (1985)
Anthology (1986)
Looking Back to Yesterday (1986)
Original Love Ballads (1986)
Love Songs (with Diana Ross) (1987)
The Original Soul of Michael Jackson (1987)
The Motown Years Michael Jackson (1988)
Vintage Gold (1989)
Motown Legends (1991)
Looking Back To Yesterday: A Young Michael (1991)
Motown's Greatest Hits(1992)
Motown's Greatest Hits 1969-1975 Michael Jackson & the J5 (1992)
Motown Legends Michael Jackson (1992)
Anthology: The Best of Michael Jackson (1995)
The Very Best Of Michael Jackson with the Jackson 5 (1995)
Pre-History (1996)
The Best of Michael Jackson & The Jackson 5ive (1997)
Master Series (1997)
The 12" Mixes (1998)
Early Classics (1999)
The Very Best of Michael Jackson with The Jackson Five (1999)
20th Century Masters - The Millennium Collection: The Best of Michael Jackson (2000)
Universal Masters Collection (2001)
Greatest Hits: HIStory, Volume I (2001)
Classic Michael Jackson (2001)
The Very Best Of Michael Jackson with the Jackson 5 (2001)
Les Talents du Siècle Michael Jackson (2001)
Love Songs (2002)
Very Best of Michael Jackson (Universal) (2002)
Number Ones (2003)
The Ultimate Collection (2004)
The Essential Michael Jackson (2005)
Essential Collection (2005)
Best 1200 (2005)
The Best of Michael Jackson & the Jackson Five (2005)
Colour Collection (2007)
The Silver Spectrum Collection (2007)
Classic Michael Jackson (2008)
Gold (2008)
King of Pop (2008)
50 Best Songs: The Motown Years (2008)
The Collection (2009)
Hello World: The Motown Solo Collection (2009)
Mellow Michael Jackson (2009)
Michael Jackson & Jackson 5 The Motown Years (The Sunday Age) (2009)
The Definitive Collection (2009)
Pure Michael: Motown A Cappella (2009)
Best Selection (2009)
In Memory of Michael (2009)
Thank You For The Music (2009)
The Early Years (2009)
This Is It (2009)
La Legende de la Pop (2009)
Promojulkaisuja

The Bad Mixes (1988)
The Sound (1988)
Instrumental Version Collection (1988)
The Medleys (1992)
Signature Series (1993)
DMC Megamix (1995)
HIStory Begins... (1995)
HIStory LIFEstyle (1995)
Megamix / Megaremix (1995)
Limited Edition Minimax CD (1997)
Twelves (2003)
Highlights From The Ultimate Collection (2004)
Singleboxit

9 Singles Pack (1983)
Singles Souvenir Pack (1988)
Tour Souvenir Pack (1992)
4 CD Singles Box (1992)
Visionary: The Video Singles (2006)
Thriller - 25th Anniversary Limited Japanese Single Collection (2008)
Tupsula

Tupsula on tamperelainen opiskelijatalo, jonka asukaskunta koostuu yksinomaan tamperelaisista teekkareista. Sen omistaa Tampereen Teekkarisäätiö yhdessä Tampereen seudun opiskelija-asuntosäätiö TOAS:n kanssa. Jälkimmäinen hoitaa myöskin talon isännöinnin.
Muista opiskelija-asuntoloista poiketen Tupsulassa noudatetaan pitkälle vietyä asukasdemokratiaa, jossa kaikki päätökset, mukaanlukien asukasvalinta, tekee asukastoimikunta eli Klaani. Asukkaiden pieni lukumäärä (42) on tehnyt mahdolliseksi sen, että asukastoimikuntaan kuuluvat kaikki asukkaat, joten jokaisella on mahdollisuus saada äänensä kuuluviin yhteisissä asioissa.
Tupsulan peruskivi muurattiin 8.9.1987 ja talo valmistui vuonna 1988. Talosta löytyy 15 kahden hengen soluasuntoa, 3 kolmen hengen soluasuntoa ja kolme yksiötä. Tupsulan perinteisiin tapahtumiin kuuluvat mm. vuosijuhlat, fukseille järjestettävät lettukestit, sekä Opiskelijawapun aikaan järjestettävä Ulkoilmakonsertti.
Näkyvyys mediassa

Rajoitukset näkyivät vapunvietossa – virtuaalipiknikki opiskelijoiden kesken oli onnistunut elämys
Näin asuu teekkari Annalan Tupsulassa, jonne pääsee asumaan vain nykyisten asukkaiden valitsemana – Pääsimme kurkistamaan kulissien taakse
Huippuartisteja ja riemukasta vapputunnelmaa Yle Olohuoneessa
Aiheesta muualla

Tupsula.fi
Tupsulan Instagram-tili
Steve Daines

Steve Daines
Steve Daines (s. 20. elokuuta 1962 Van Nuys, Kalifornia) on yhdysvaltalainen republikaanisen puolueen poliitikko.
Daines sai luonnontieteiden kandidaatin oppiarvon Montanan osavaltionyliopistosta vuonna 1984. Hän oli samana vuonna edustajana republikaanien kansallisessa puoluekokouksessa. Hän oli epäonnistuneesti ehdolla Montanan varakuvernööriksi vuonna 2008. Daines istui Yhdysvaltain edustajainhuoneessa vuosina 2013–2015 ja pääsi sitten Yhdysvaltain senaattiin. Hän matkusti vuonna 2022 Ukrainaan ja todisti Venäjän siviileihin kohdistamia julmuuksia. Donald Trumpin haukuttua Volodymyr Zelenskyita diktaattoriksi vuonna 2025 Daines totesi Vladimir Putinin olevan diktaattori ja syypää sodan jatkumiseen. Hän kuitenkin uskoi Trumpin diplomaattiseen osaamiseen rauhan aikaansaamisessa.
Sokotrankeltasiipi

| Sokotrankeltasiipi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peipot Fringillidae
Suku::  Keltasiipihempot Rhynchostruthus
Laji::  socotranus
Kaksiosainen nimi
 Rhynchostruthus socotranus  Sclater & Hartlaub, 1881 
Katso myös
   Sokotrankeltasiipi Wikispeciesissä   Sokotrankeltasiipi Commonsissa 
Infobox OKNimi-testi OKIUCN-testi OK: 
Sokotrakeltasiipi  eli aiemmalta nimeltään kultasiipihemppo' (Rhynchostruthus socotranus) on peippojen heimoon kuuluva varpuslintu.
Levinneisyys

Sokotrankeltasiipeä tavataan Sokotran saariryhmään kuuluvalla Sokotran saarella. Lajin kanta on vakaa, ja se on luokiteltu elinvoimaiseksi.